প্রায় তিন বছর বাড়িতে আসতে পারেনি ফরিদা। ভয় হয়েছিলো তার। প্রথম প্রথম বড় নিরাপত্তার অভাব বোধ করেছিলো। সেই দিনটির পর থেকে বহুদিন ধরে নিজের বাবাকে কেবলমাত্র একজন প্রতিশোধকামী পুরুষ ছাড়া আর অন্য কোন চেহারায় ভাবতে পারেনি সে । বাড়িতে পা রাখতে মানা করে দিয়েছিলো বাবা। তা-ও সে নিষেধকে অবজ্ঞা করে, নিজের ভয়কে অতিক্রম করে জোর করে বাড়িতে সে আসতে পারতো হয়তো। কিন্তু মন থেকে ইচ্ছেটাই আসেনি।